《吴子鱼南庄归兴次韵》
明代·许筠

松关竹径带晴烟，家住溟州第二天。
绕屋溪声来更远，卷帘山色自堪怜。
家人宿火炊篱菜，坐客清谈汲茗泉。
偏缚尘缨为傲吏，几将乡思赋归田。

作者简介：许筠（1569年—1618年），为朝鲜王朝中期的文臣和政治人、诗人、小说家。出生江原道江陵，本贯阳川许氏。字端甫，号蛟山、惺所，又号白月居士。